ഡോക്ടറെ മര്ദിച്ച കേസ്: പഞ്ചായത്ത് പ്രസിഡന്റിന് മുന്കൂര് ജാമ്യം കുട്ടനാട്: കൈനകരിയില് ഡോക്ടറെ മര്ദിച്ച കേസില് പഞ്ചായത്ത് പ്രസിഡന്റിന് ആലപ്പുഴ പ്രിന്സിപ്പല് സെഷന്സ് കോടതി മുന്കൂര് ജാമ്യം അനുവദിച്ചു. കൈനകരി ഗ്രാമപഞ്ചായത്ത് പ്രസിഡന്റും റിട്ട. അധ്യാപകനുമായ എം.സി. പ്രസാദിനാണ് ആലപ്പുഴ പ്രിന്സിപ്പല് സെഷന്സ് ജഡ്ജി കെ.കെ. സുജാത ഉപാധികളോടെ മുന്കൂര് ജാമ്യം അനുവദിച്ചത്. ഈ മാസം 11നുമുമ്ബ് അന്വേഷണ ഉദ്യോഗസ്ഥന് മുമ്ബാകെ ഹാജരാകണമെന്നും ചോദ്യം ചെയ്യലിനുശേഷം ജാമ്യത്തില് വിടണമെന്നുമാണ് കോടതി ഉത്തരവ്.കഴിഞ്ഞമാസം 24ന് വൈകീട്ട് അഞ്ചോടെയാണ് ഡോക്ടര്ക്കുനേരെ ആക്രമണമുണ്ടായത്. ജോലി തടസ്സപ്പെടുത്തിയതിനും മര്ദിച്ചതിനും അസഭ്യം പറഞ്ഞതിനും നെടുമുടി പൊലീസ് രജിസ്റ്റര് ചെയ്ത കേസില് സി.പി.എമ്മുകാരനായ പഞ്ചായത്ത് പ്രസിഡന്റ് ഒന്നാംപ്രതിയാണ്. 150 പേര്ക്ക് വാക്സിന് നല്കാനാണ് ആദ്യം തീരുമാനിച്ചത്. പിന്നീട് 30 പേര്ക്കുള്ള വാക്സിന് കൂടി ലഭിച്ചു. ഇതും മുന്ഗണനക്രമമനുസരിച്ച് മാത്രമേ നല്കൂ എന്ന നിലപാട് ഡോക്ടര് എടുത്തു. ഗ്രാമപഞ്ചായത്ത് പ്രസിഡന്റ് പേര് നല്കിയ 10 പേര്ക്ക് വാക്സിന് നല്കാത്തതിനെത്തുടര്ന്നുണ്ടായ ബഹളത്തിനിെട ഡോക്ടര്ക്ക് മര്ദനമേല്ക്കുകയായിരുന്നു.